Հայաստանի Հանրային ծառայությունները կարգավորող հանձնաժողովում (ՀԾԿՀ) խորհրդակցություններ են սկսվել՝ ուսումնասիրելու համար էլեկտրաէներգիայի նոր սակագնի հիմնավորման առկայության հարցը: «Այսօր այդ հարցը քննարկել ենք հանրապետության նախագահի հետ: Օրենքը մեզ թույլ չի տալիս Հանձնաժողովում աուդիտ անցկացնել: Բայց մեզ համար կարևոր է էլեկտրաէներգիայի սակագնի հարցը: Մենք պետք է հիմնավորում ունենանք: Կարծում եմ՝ 2-3 ամսվա ընթացքում կավարտենք խորհրդակցությունները, ինչից հետո նախագահի հետ կքննարկենք հարցը և կառավարության մոտեցումը կներկայացնենք հանրությանը»,- ասել է Հովիկ Աբրահամյանը օգոստոսի 17-ին «Բազե 2015» համահայկական երիտասարդական հավաքի բացման ժամանակ: Վարչապետի խոսքով, կառավարությունը հետևողական է լինելու այդ հարցում և փորձելու է օգնել քաղաքացիներին, այնպես անել, որպեսզի լրացուցիչ բեռ չավելանա նպաստ ստացող ընտանիքների համար:…